Дунейм щыхъыбархэр
Нобэ
♦Зи ныбжь хэкIуэтахэм я дунейпсо махуэщ
♦Макъамэм и дунейпсо махуэщ
♦Лы мышхыным и дунейпсо махуэщ
♦Кофем и дунейпсо махуэщ
♦УФ-м и лъэсыдзэхэм я махуэщ
♦Азербайджаным и прокуратурэм и лэжьакIуэхэм я махуэщ
♦Китайм и лъэпкъ махуэшхуэщ. 1949 гъэм жэпуэгъуэм и 1-м къызэрагъэпэщащ Китай ЦIыхубэ Республикэр.
Узбекистаным щагъэлъапIэ егъэджакIуэмрэ гъэсакIуэмрэ я махуэр
♦1550 гъэм Грозный Иван Урысейм и армэм и лъабжьэр зыубзыху унафэ къыдигъэкIащ – «Москварэ абы къедза щIыпIэхэмрэ къулыкъу щызыщIэну цIыху миным ятеухуауэ» жыхуиIэр.
♦1661 гъэм дунейм щыяпэу Инджылызым щызэхэтащ кхъухьхэмкIэ къыщызэдэжа зэпеуэ. Зэхьэзэхуар зэкъуэшитIт – а къэралым и пащтыхь Карл ЕтIуанэмрэ абы и къуэш Джеймсрэ. ТекIуар, дауи, къэрал унафэщIырт.
♦1869 гъэм дунейм щыяпэу Австрием и къалащхьэ Венэ къыщыдагъэкIащ маркэ зытет япэ пощт открыткэр.
♦1881 гъэм Франджым къыщызэрагъэпэщащ «Бордо» футбол клубыр.
♦1924 гъэм Москва къыщызэIуахащ Сатирэм и театрыр.
♦1924 гъэм Налшык егъэджакIуэхэр щагъэхьэзыр техникум къыщызэIуахащ.
♦1931 гъэм СССР-м и телевиденэм пIалъэ зэхам тету лэжьэн щIидзащ.
♦1933 гъэм Налшык Лениным и цIэр зэрихьэу дэт еджапIэ къалэ цIыкIум къыщызэрагъэпэщащ лъэпкъ студие.
♦1967 гъэм СССР-м и Телевиденэ нэхъыщхьэм и нэтынхэр щхъуэкIэплъыкIэу къигъэлъагъуэу хуежьащ.
♦1988 гъэм СССР-м футболымкIэ и командэ къыхэхар Корее Республикэм и къалащхьэ Сеул щекIуэкIа ХХIУ гъэмахуэ Олимп Джэгухэм я чемпион хъуащ.
♦1754 гъэм къалъхуащ урысей император Павел Езанэр.
♦1906 гъэм къалъхуащ къэбэрдей тхакIуэ, драматург Нало Жансэхъу.
♦1924 гъэм къалъхуащ США-м щыщ политик цIэрыIуэ, къэралым и 39-нэ президенту щыта, Нобель и цIэр зезыхьэ саугъэтыр зрата Картер Джимми.
♦1927 гъэм къалъхуащ урысей актёр, режиссёр, СССР-м и цIыхубэ артист Ефремов Олег.
♦1937 гъэм къалъхуащ дзэ къулыкъущIэ, генерал-майор Хъуэт Владимир.
♦1945 гъэм къалъхуащ къэрал, жылагъуэ лэжьакIуэ Къущхьэ Амырхъан.
♦1950 гъэм къалъхуащ адыгей усакIуэ, тхакIуэ, критик Ергъукъу-ШащIэ Шэмсиет.
♦1951 гъэм къалъхуащ урысей актрисэ, УФ-м и цIыхубэ артисткэ Усатовэ Нинэ.
♦1956 гъэм къалъхуащ Инджылызым щыщ политик, а къэралым и премьер-министру щыта Мэй Терезэ.
♦1975 гъэм къалъхуащ урысей актрисэ, жылагъуэ лэжьакIуэ, УФ-м и цIыхубэ артисткэ Хаматовэ Чулпан.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 7 - 8, жэщым градуси 6 – 7 щыхъунущ.
Зыгъэхьэзырар ДЖАТОКЪУЭ Марьянэщ.
